❤ جنتي تحت قدميها ❤
 
 صعـب نتـماسـك بهالـدنـيــا من دون

 حـنـان الأم سهرهـا اعلينـا والخــوف
 
 صعـب مـن هالبشــر انطالـب بعــون

 إذا نطلــب من الأم كل شـي انشـوف
 
 أظـن كـعبــة وإليهــا نمشـي بجنـون

 ويصيـر بحبنــا ليهــا ننــوي انطــوف
 
 في باطنهـا العطـف بالفطـرة مدفـون

 وطـن هـيـه وشعبهــا بجــوده معــروف
 
 رحـيمـه شقـد رحـيمـه سرها مكـنـون

 تعـب منهـا الصبر في أعـتى لِظـروف
 
 يظـل عاجـز خـيالـي بحقهـا مرهـون

 صعـب يوصفهـا شاعـر تبـدد وّصوف
 
 يـ رب أحـفظهـا والله بحبهـا مـفتـون

 عظيمــة و في هواهـا ضاعت حـروف
 
 تحتَ قدميكِ جناتِ

 اللهم لا ترني فيها سوء .
 
 يوسـف الجـفيـري

 ٢١ مارس ٢٠١٤.

 شبكة النعيم الثقافية
 —رقم 6866